ইশতেহারের সব প্রতিশ্রুতি বাস্তবায়ন করব: নৌপরিবহন প্রতিমন্ত্রী
প্রধানমন্ত্রী যে বিশ্বাসে আমাকে এ পদে দিয়েছেন, সেই বিশ্বাসের মর্যাদা দিতে চাই, বলেছেন নতুন নৌপরিবহন প্রতিমন্ত্রী ও আওয়ামী লীগের সাংগঠনিক সম্পাদক খালিদ মাহমুদ চৌধুরী।







তিনি আরও বলেন, আওয়ামী লীগের নির্বাচনী ইশতেহারে দেয়া প্রতিশ্রুতিগুলোর বাস্তবায়নই হবে আমার মূল লক্ষ্য।




আজ বৃহস্পতিবার নিজ কার্যালয়ে কর্মকর্তাদের সঙ্গে পরিচিত সভায় সাংবাদিকদের তিনি এসব কথা বলেন।
গত সোমবার প্রধানমন্ত্রী শেখ হাসিনার নেতৃত্বে নতুন মন্ত্রিসভার শপথ নেওয়ার পর বৃহস্পতিবার সচিবালয়ে প্রথম আসেন খালিদ মাহমুদ চৌধুরী।
সকলের সহযোগিতা চেয়েছেন নৌপরিবহন প্রতিমন্ত্রী খালিদ মাহমুদ বলেন, গত ১০ বছরে নৌ মন্ত্রণালয়সহ দেশে যে অগ্রগতি হয়েছে, সেটাকে সবাই মিলে ধরে রাখতে হবে।
নৌপরিবহন মন্ত্রণালয়কে নতুনভাবে সাজানোর কোনো পরিকল্পনা আছে কি না এমন প্রশ্নে তিনি বলেন, এখানে ব্যক্তিগত কোনো পরিকল্পনার বিষয় নেই। মন্ত্রিসভা যে সিদ্ধান্ত দেবে সেটাই বাস্তবায়ন করা হবে।
প্রসঙ্গত, ৪৭ সদস্যের নতুন মন্ত্রিসভায় ২৭ নতুন মুখের মধ্যে দিনাজপুর-২ (বোচাগঞ্জ এবং বিরল উপজেলা) আসন থেকে নির্বাচিত সংসদ সদস্য খালিদ মাহমুদ চৌধুরী একজন।

প্রধানমন্ত্রী যে বিশ্বাসে আমাকে এ পদে দিয়েছেন, সেই বিশ্বাসের মর্যাদা দিতে চাই, বলেছেন নতুন নৌপরিবহন প্রতিমন্ত্রী ও আওয়ামী লীগের সাংগঠনিক সম্পাদক খালিদ মাহমুদ চৌধুরী।